ai4bharat/Pralekha huggingface dataset:
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ടെലികമ്മ്യൂണിക്കേഷൻ, ഐ.സി.ടി മേഖലകളിൽ ഇന്ത്യ- ബ്രിട്ടൻ സഹകരണത്തിനുള്ള ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ടെലികമ്യൂണിക്കേഷൻ, വിവരവിനിമയ സാങ്കേതിക വിദ്യ  എന്നീ മേഖലകളിൽ ബ്രിട്ടനുമായി സഹകരിച്ച് പ്രവർത്തിക്കാനുള്ള ധാരണാപത്രത്തിൽ ഒപ്പിടുന്നതിന് ഇന്ന്, പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം അംഗീകാരം നൽകി.കേന്ദ്ര വാർത്താ വിനിമയ മന്ത്രാലയം, യുകെയുടെ ഡിജിറ്റൽ, കൾച്ചർ മീഡിയ ആൻഡ് സ്പോർട്സ് വകുപ്പുമായി ആണ് ധാരണാപത്രം ഒപ്പ് വെക്കുക.
വിവരവിനിമയ സാങ്കേതിക വിദ്യമേഖലയിലെ പരസ്പരബന്ധം ശക്തിപ്പെടുത്തുന്നതിന് ഈ ധാരണപത്രം സഹായിക്കും. ബ്രക്സിറ്റി നുശേഷം ബ്രിട്ടനുമായുള്ള സഹകരണം വർദ്ധിപ്പിക്കുന്നതിനും ഇന്ത്യയിൽ കൂടുതൽ അവസരങ്ങൾ സൃഷ്ടിക്കുന്നതിനും ഈ ധാരണപത്രം ലക്ഷ്യം വയ്ക്കുന്നു.
ടെലികമ്യൂണിക്കേഷൻ/ ഐ സിറ്റി നയവും നിയന്ത്രണവും , സ്പെക്ട്രം മാനേജ്മെന്റ്, മൊബൈൽ റോമിംഗ് ഉൾപ്പെടെയുള്ള ടെലി കണക്ടിവിറ്റി സൗകര്യങ്ങൾ, ടെലികമ്മ്യൂണിക്കേഷൻ, ഐ.സി.ടി ടെക്നിക്കൽ സ്റ്റാൻഡേർഡൈസേഷൻ, ടെസ്റ്റിംഗ്, സർട്ടിഫിക്കേഷൻ, വയർലെസ്സ് കമ്യൂണിക്കേഷൻ,5 ജി, ഇന്റർനെറ്റ് ഓഫ് തിങ്സ്/ മെഷീൻ ടു മെഷീൻ, ബിഗ് ഡാറ്റ,ക്ലൗഡ് കമ്പ്യൂട്ടിംഗ് തുടങ്ങിയ സാങ്കേതിക വിദ്യാ വികസന പ്രവർത്തനങ്ങൾ, ടെലികമ്മ്യൂണിക്കേഷൻ അടിസ്ഥാനസൗകര്യങ്ങളുടെ സുരക്ഷ, ടെലികമ്യൂണിക്കേഷൻ സംവിധാനങ്ങളുടെ ഉപയോഗ സുരക്ഷ, ഉന്നത സാങ്കേതിക വിദ്യാരംഗത്ത് വിഭവശേഷി വികസനവും സാധ്യമായ മേഖലകളിൽ വിദഗ്ധരുടെ കൈമാറ്റവും:, ഗവേഷണ വികസന പ്രവർത്തനങ്ങൾ, നൂതന ആശയങ്ങൾ, നവ സാങ്കേതികവിദ്യകൾ എന്നിവയിലെ വിവര കൈമാറ്റം, വിവര വിനിമയ സാങ്കേതിക വിദ്യാരംഗത്ത് ഇരു രാജ്യങ്ങൾക്കും മറ്റ് രാജ്യങ്ങൾക്കും സഹകരിച്ച് പ്രവർത്തിക്കാനുള്ള പുതിയ അവസരങ്ങൾ കണ്ടെത്തൽ,
ടെലികമ്മ്യൂണിക്കേഷൻ, ഐസിടി മേഖലകളിലെ പ്രതിനിധി സംഘങ്ങളുടെ സന്ദർശനം, പരിപാടികൾ, പ്രദർശനങ്ങൾ എന്നിവയിലൂടെ ഈ മേഖലയിലെ വ്യാപാരം, നിക്ഷേപം, സാങ്കേതിക പ്രവർത്തനങ്ങൾ എന്നിവയ്ക്ക് സൗകര്യമൊരുക്കുക, കൂടാതെ ധാരണാപത്രത്തിന് പരിധിയിൽ വരുന്ന ടെലികമ്മ്യൂണിക്കേഷൻ, ഐസിടി മേഖലയിലെ മറ്റ് പ്രവർത്തനങ്ങളിലും യോജിച്ച് പ്രവർത്തിക്കാനും ലക്ഷ്യം വയ്ക്കുന്നു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 170.95 കോടിയിലധികം വാക്സിന് ഡോസുകള്
ഉപയോഗിക്കാത്ത 12.37 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,70,95,24,720
ബാക്കിയുള്ളത്
12,37,14,841
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 170.95 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.37 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 130
മന്ത്രിസഭ
ഇന്ത്യ - തായ്പി ഉഭയകക്ഷി നിക്ഷേപം വര്ദ്ധിപ്പിക്കാന് കരാര് ഒപ്പിടും
തായ്പിയിലുള്ള ഇന്ത്യന് തായ്പി അസോസിയേഷനും  ഇന്ത്യയിലുള്ള തായ്പി സാമ്പത്തിക സാംസ്കാരിക കേന്ദ്രവും  തമ്മിലുള്ള ഉഭയകക്ഷി നിക്ഷേപ കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
ഇരു രാജ്യങ്ങള്ക്കുമിടയിലെ നിക്ഷേപ ഒഴുക്കിനെ ഈ കരാര് വര്ദ്ധിപ്പിക്കും. ഐ.ടി.എ. യും, ടി.ഇ.സി.സി. യും തമ്മില് പരസ്പര പൂരകാടിസ്ഥാനത്തില് നിക്ഷേപങ്ങള്ക്ക് അനുയോജ്യമായ സംരക്ഷണം നല്കും. നിക്ഷേപവുമായി ബന്ധപ്പെട്ട വിഷയങ്ങളില് വിവേചനം ഒഴിവാക്കി തുല്യത ഉറപ്പ് വരുത്തിക്കൊണ്ട് നിക്ഷേപകരുടെ ആത്മവിശ്വാസം വര്ദ്ധിപ്പിക്കാനും കരാര് വഴിയൊരുക്കും. ഇതുവഴി നിക്ഷേപത്തിന് അനുയോജ്യമായ അന്തരീക്ഷവും ഒരുക്കാന് കഴിയും. ഇന്ത്യയെ ഒരു വിദേശ നിക്ഷേപ ഇഷ്ട ലക്ഷ്യ സ്ഥാനമായി ഉയര്ത്തിക്കാട്ടാനും ഈ കരാര് സഹായിക്കും.
(Visitor Counter : 53
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 205.22 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 38,20,676 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,36,478 പേര്
ചികിത്സയിലുള്ളത് 0.31 ശതമാനം പേര്
രോഗമുക്തി നിരക്ക് 98.50%
കഴിഞ്ഞ 24 മണിക്കൂറിനിടെ 20,419 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,34,24,029 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 19,893 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.67 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,03,006 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.53 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
റോഡ് ഗതാഗത, ഹൈവേ മന്ത്രാലയം
വാഹനങ്ങളുടെ പുക പരിശോധന സർട്ടിഫിക്കറ്റിന്  രാജ്യത്തുടനീളം ഏകീകൃത രൂപംനൽകാൻ ഉപരിതല ഗതാഗത ദേശീയപാത മന്ത്രാലയം നടപടി സ്വീകരിച്ചു
ന്യൂ ഡൽഹി, 22 ,ജൂലായ് 2021
1989 ലെ കേന്ദ്ര മോട്ടോർ വാഹന നിയമത്തിന് കീഴിൽ, രാജ്യത്ത് വിതരണം ചെയ്യുന്ന വാഹനങ്ങളുടെ പുക പരിശോധനാ സർട്ടിഫിക്കറ്റിന് ഏകീകൃത രൂപംനൽകാൻ മന്ത്രാലയം തീരുമാനിച്ചു. ഇത് സംബന്ധിച്ച ഉത്തരവ് 2021 ജൂൺ 14ന് പുറത്തിറക്കിയിരുന്നു
സർട്ടിഫിക്കറ്റ് വിവരങ്ങൾ വാഹൻ ഡാറ്റാബേസുമായി ബന്ധിപ്പിക്കുന്നത് സംബന്ധിച്ച് 2018 ജൂൺ ആറിന് മന്ത്രാലയം വിജ്ഞാപനം പുറപ്പെടുവിച്ചിരുന്നു
1989 ലെ കേന്ദ്ര മോട്ടോർ വാഹന നിയമത്തിന്റെ 115 ചട്ടപ്രകാരം, വാഹനം രജിസ്റ്റർ ചെയ്ത് ഒരു വർഷം പൂർത്തിയാകുന്നത് മുതൽ സാധുതയുള്ള ഒരു പുക പരിശോധന സർട്ടിഫിക്കറ്റ് വാഹനത്തിൽ കരുതേണ്ടതാണ്.
ഇതിനായി
സംസ്ഥാന ഭരണകൂടം അംഗീകാരം നൽകിയിട്ടുള്ള ഏജൻസികൾ ഇത്തരം സർട്ടിഫിക്കറ്റ് വിതരണം
ചെയ്യേണ്ടതാണ്
ആറുമാസക്കാലം സാധുതയുള്ള ഈ സർട്ടിഫിക്കറ്റ് വാഹനത്തിൽ എപ്പോഴും കരുതേണ്ടതാണ്. നൂറ്റി പതിനാറാം ചട്ടം ഒന്നാം ഉപ നിയമപ്രകാരം ചുമതലപ്പെടുത്തിയിട്ടുള്ള ഉദ്യോഗസ്ഥൻ ആവശ്യപ്പെടുന്ന പക്ഷം ഈ സർട്ടിഫിക്കറ്റുകൾ സമർപ്പിക്കേണ്ടതാണ്. ബി എസ് 4,ബി എസ് 6 മാർഗ്ഗ നിർദ്ദേശങ്ങൾക്ക് അനുസൃതമായി നിർമ്മിച്ചിട്ടുള്ള വാഹനങ്ങളിൽ ഈ സർട്ടിഫിക്കറ്റിന് ഒരുവർഷം സാധുത ഉണ്ടായിരിക്കുന്നതാണ്
പുക പരിശോധനാ കേന്ദ്രങ്ങളുടെ ശരിയായ പ്രവർത്തനം സംബന്ധിച്ചും മന്ത്രാലയം സംസ്ഥാന ഭരണകൂടങ്ങൾക്ക് നിർദ്ദേശം നൽകിയിട്ടുണ്ട്
രാജ്യത്തുടനീളമുള്ള സംസ്ഥാന ഗതാഗത വകുപ്പുകൾ തങ്ങളുടെ സംസ്ഥാനത്തെ എല്ലാ ഇന്ധനം നിറയ്ക്കൽ കേന്ദ്രങ്ങളിലും ഒരു പുക പരിശോധന കേന്ദ്രം സജ്ജമാക്കേണ്ടതാണ്
സംസ്ഥാന ഭരണകൂടത്തിന് കീഴിലുള്ള ഗതാഗതവകുപ്പ് അംഗീകാരം നൽകിയിട്ടുള്ള തേർഡ് പാർട്ടി ഏജൻസികൾ വഴി കൃത്യമായ ഇടവേളകളിൽ പുക പരിശോധനാ യന്ത്രങ്ങളുടെ കൃത്യത ഉറപ്പാക്കേണ്ടതാണ്
കൂടാതെ പുക പരിശോധനാ കേന്ദ്രങ്ങളിൽ ഇടവിട്ട് പരിശോധന നടത്താനും ഗതാഗത വകുപ്പുകൾക്ക് നിർദ്ദേശം നൽകിയിട്ടുണ്ട്. മോട്ടോർ വാഹന ഉടമകൾ പുകപരിശോധന ചട്ടങ്ങൾ പാലിക്കുന്നുണ്ട് എന്നത് ഉറപ്പാക്കാനായി പ്രത്യേക നടപടികളും വകുപ്പ് സ്വീകരിക്കേണ്ടതാണ്
പരിശോധനകൾ നടത്തുന്നതിന് മുൻപായി തന്നെ പുകപരിശോധന ഫീസുകൾ നൽകാനും നിർദ്ദേശം നൽകണം
പ്രത്യക്ഷത്തിൽ തന്നെ മലിനീകരണ നിയന്ത്രണചട്ടങ്ങൾ ലംഘിക്കുന്ന വാഹനങ്ങൾ പരിശോധിക്കുന്നതിനായി പ്രത്യേക പരിപാടിക്ക് രൂപം നൽകുകയും അത്യാധുനിക സൗകര്യങ്ങളോടുകൂടിയ മൊബൈൽ പരിശോധനാ കേന്ദ്രങ്ങൾ സജ്ജമാക്കുകയും ചെയ്യേണ്ടതാണ്
ചട്ടവിരുദ്ധമായി പ്രവർത്തിക്കുകയോ കൃത്രിമത്വം കാണിക്കുകയോ ചെയ്യുന്ന പുകപരിശോധന കേന്ദ്രങ്ങൾക്ക് മേൽ കനത്ത പിഴ ചുമത്തുകയും ഇവയുടെ അംഗീകാരം റദ്ദാക്കുകയും ചെയ്യണം
1988 ലെ മോട്ടോർവാഹന നിയമം, 1989 ലെ കേന്ദ്ര മോട്ടോർവാഹന ചട്ടങ്ങൾ എന്നിവയ്ക്ക് കീഴിലെ വ്യവസ്ഥകൾ നടപ്പാക്കുന്നത് സംസ്ഥാന കേന്ദ്ര ഭരണ പ്രദേശ ഭരണകൂടങ്ങളുടെ അധികാരപരിധി കീഴിൽ വരുന്നതാണ്
ഉപരിതല ഗതാഗത ദേശീയപാത മന്ത്രാലയത്തിന്റെ ചുമതലയുള്ള കേന്ദ്ര മന്ത്രി നിതിൻ ഗഡ്കരി ലോക്സഭയിൽ രേഖാമൂലം അറിയിച്ചതാണ് ഇക്കാര്യം
IE
(Visitor Counter : 325
ധനകാര്യ മന്ത്രാലയം
ഉയര്ന്ന മദ്ധ്യവര്ഗ്ഗ വരുമാന ഗ്രൂപ്പില് ഇടംപിടിക്കാന് ഇന്ത്യയുടെ പ്രതിശീര്ഷ ഊര്ജ്ജ ഉപഭോഗം കുറഞ്ഞത് 2.5 ഇരട്ടിയെങ്കിലും വര്ദ്ധിപ്പിക്കണം : സാമ്പത്തിക സര്വ്വെ
ഇന്ത്യയിലെ ഊര്ജ്ജ കാര്യശേഷി പരിപാടികള് 2017-18ല് 50,000 കോടി രൂപയിലേറെ ലാഭിക്കുകയും 108.28 മില്യണ് ടണ് കാര്ബണ് ബഹിര്ഗമനം കുറയ്ക്കുകയും ചെയ്തു.
കേന്ദ്ര ധനകാര്യ മന്ത്രി ശ്രീമതി നിര്മ്മലാ സീതാരാമന് 2018-19ലെ സാമ്പത്തിക സര്വേ റിപ്പോര്ട്ട് ഇന്ന് പാര്ലമെന്റിന്റെ മേശപ്പുറത്ത് വച്ചു. '' ആഗോള ഊര്ജ്ജ ഉപഭോഗത്തിന്റെ മൂന്നിലൊന്ന് മാത്രമാണ് ഇന്ത്യയ്ക്കുള്ളതെന്നും 2010ലെ പ്രതിശീര്ഷ വരുമാനത്തിന്റെ അടിസ്ഥാനത്തില് ഉയര്ന്ന ഇടത്തരം വരുമാന ഗ്രൂപ്പുകളില് ഉള്പ്പെടാനായി യഥാര്ത്ഥ മൊത്ത ആഭ്യന്തര ഉല്പ്പാദനം  5000 യു.എസ്. ഡോളറിലേക്ക് എത്തിക്കാനായി പ്രതിശീര്ഷ ഊര്ജ്ജ ഉപയോഗം കുറഞ്ഞത് 2.5 ഇരട്ടിയെങ്കിലും വര്ദ്ധിപ്പിക്കണമെന്ന്'' സാമ്പത്തിക സര്വേ പറയുന്നു. ഇന്ത്യയ്ക്ക് മാനവ വികസന സൂചികയുടെ അളവ് 0.8ല് എത്തിക്കണമെങ്കില് അതിന്റെ പ്രതിശീര്ഷ ഊര്ജ്ജ ഉപയോഗം 4 ഇരട്ടി വര്ദ്ധിപ്പിക്കണമെന്ന് സര്വ്വേ വീണ്ടും ചൂണ്ടിക്കാട്ടുന്നു.
(ലോക ജനസംഖ്യയുടെ 18 ശതമാനം ഇന്ത്യയിലാണെങ്കിലും ഇന്ത്യ ലോകത്തിലെ പ്രാഥമിക ഊര്ജ്ജത്തിന്റെ 6 ശതമാനം മാത്രമാണ് ഉപയോഗിക്കുന്നത്.
'' ഏതൊരു സമ്പദ്ഘടനയുടെയൂം വികസനത്തിന്റെ പ്രധാനഘടകം ഊര്ജ്ജമാണ്. അതുകൊണ്ട് എല്ലാവര്ക്കും സുസ്ഥിരവും ശുദ്ധവുമായ ഊര്ജ്ജ സ്രോതസ് ലഭ്യമാക്കുന്നതാകണം ഗവണ്മെന്റിന്റെ മുന്ഗണന.''എന്ന് വിവിധ സാമൂഹിക സൂചികകളും ഊര്ജ്ജ ഉപഭോഭോഗവും തമ്മിലുള്ള അടുത്ത ബന്ധം അവലോകനം ചെയ്തുകൊണ്ട് സാമ്പത്തിക സര്വേ പറയുന്നു. എല്ലാ പൗരന്മാര്ക്കും താങ്ങാനാകുന്നതും ആശ്രയിക്കാവുന്നതും സുസ്ഥിരവുമായ ഊര്ജ്ജം നല്കുന്നതിനുള്ള കഴിവിനെ ആശ്രയിച്ചായിരിക്കും ഇന്ത്യയുടെ സാമ്പത്തിക ഭാവിയും സമ്പല്സമൃദ്ധിയുമെന്ന് സര്വേ ഉപക്രമിക്കുന്നു.
ഊര്ജ്ജ കാര്യക്ഷമത-ഒരു വിജയാവസ്ഥ
ബ്യൂറോ ഓഫ് എനര്ജി എഫിഷ്യന്സിയുടെ പഠനം പരാമര്ശിച്ചുകൊണ്ട് '' ഊര്ജ്ജ കാര്യക്ഷമതാ പരിപാടി 2017-18ല് ഏകദേശം 53,000 കോടി രൂപ മിച്ചം പിടിക്കാനും കാര്ബണ്ഡയോക്സൈഡിന്റെ പ്രസരണത്തില് 108.2 മില്യണ് ടണ്ണിന്റെ കുറവുവരുത്താനും കഴിഞ്ഞു.
RS/ND MRD – 377
പ്രധാനമന്ത്രിയുടെ ഓഫീസ്
പ്രധാനമന്ത്രി ക്രിസ്മസ് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ക്രിസ്മസ് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എല്ലാവർക്കും ക്രിസ്തുമസ് ആശംസകൾ! സേവനത്തിനും ദയയ്ക്കും വിനയത്തിനും ഏറ്റവും ഊന്നൽ നൽകിയ യേശുക്രിസ്തുവിന്റെ ജീവിതവും ശ്രേഷ്ഠമായ അനുശാസനങ്ങളും നാം ഓർക്കുന്നു. എല്ലാവർക്കും ആരോഗ്യവും ഐശ്വര്യവും ഉണ്ടാകട്ടെ. നമുക്ക് ചുറ്റും എല്ലായിടത്തും ഐക്യം ഉണ്ടാകട്ടെ."
(
നിതി ആയോഗ്
നിതി ഫോറം ഫോര് നോര്ത്ത് ഈസ്റ്റിന്റെ ആദ്യ യോഗം അഗര്ത്തലയില് നടന്നു
നിതി ഫോറം ഫോര് നോര്ത്ത് ഈസ്റ്റിന്റെ ത്രിപുരയിലെ അഗര്ത്തലയില് ഇന്നു നടന്നആദ്യ യോഗത്തിന് നിതി ആയോഗ് വൈസ് ചെയര്മാന് ശ്രീ രാജീവ് കുമാര്, കേന്ദ്ര മന്ത്രി ഡോ. ജിതേന്ദ്ര സിങ്ങ് എന്നിവര് അധ്യക്ഷത വഹിച്ചു. നിതി ആയോഗ്, കേന്ദ്ര വടക്കു കിഴക്കന് മേഖലാ വികസന മന്ത്രാലയം, നോര്ത്ത് ഈസ്റ്റേണ് കൗണ്സില് എന്നിവയുടെ ആഭിമുഖ്യത്തിലാണ് യോഗം സംഘടിപ്പിച്ചത്. ത്രിപുര, നാഗാലാന്റ്, മേഘാലയ, അരുണാചല് പ്രദേശ് സംസ്ഥാനങ്ങളിലെ മുഖ്യമന്ത്രിമാരും, എട്ട് സംസ്ഥാനങ്ങളില് നിന്നുള്ള പ്രതിനിധികളും യോഗത്തില് പങ്കെടുത്തു. വടക്കു കിഴക്കന് മേഖലയുടെ സാമ്പത്തിക വികസനം ലക്ഷ്യം വെച്ചാണ് നിതി ഫോറം ഫോര് നോര്ത്ത് ഈസ്റ്റ് രൂപീകരിച്ചിട്ടുള്ളത്.
IE/AB 
(Visitor Counter : 21
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂഡൽഹി, ജൂൺ 25, 2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 ഏപ്രിൽ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/jun/doc202162501.pdf
(Visitor Counter : 92
ധനകാര്യ മന്ത്രാലയം
ഡിജിറ്റല് പണമിടപാടുകള്കൂടുതല് ഗ്രാമീണര്ക്ക്സാങ്കേതികവിദ്യയുടെ പ്രയോജനം ഉറപ്പാക്കും : കേന്ദ്ര ധനകാര്യസഹമന്ത്രി അനുരാഗ്ഠാക്കൂര്
സാങ്കേതികവിദ്യയുടെ പ്രയോജനങ്ങള് ഏതാനും ചിലരില് മാത്രം പരിമിതപ്പെടുത്താതെ സമൂഹത്തിന്റെ എല്ലാ വിഭാഗങ്ങള്ക്കും ലഭ്യമാകണമെന്ന്ഗവണ്മെന്റ് ഉറപ്പ്വരുത്തിയിട്ടുണ്ടെന്ന് കേന്ദ്ര ധനകാര് യസഹമന്ത്രി അനുരാഗ്ഠാക്കൂര് പറഞ്ഞു. ഡിജിറ്റല്ഇന്ത്യയും, ഡിജിറ്റല് പണമിടപാടുകളുംതുടക്കമിട്ടത്സാങ്കേതികവിദ്യയുടെ പ്രയോജനം കൂടുതല് പേര്ക്ക് പ്രത്യേകിച്ച് ഗ്രാമീണര്ക്ക്ലഭിക്കുന്നുവെന്ന്ഉറപ്പ്വരുത്താനാണെന്ന്അദ്ദേഹംചൂണ്ടിക്കാട്ടി.ഇന്ത്യയുടെഡിജിറ്റല് പണമിടപാടുകളുടെ ഭാവി എന്ന വിഷയത്തെ കുറിച്ച് ന്യൂഡല്ഹിയില് നടന്നസമ്മേളനത്തെ അഭിസംബോധന ചെയ്യുകയായിരുന്നുഅദ്ദേഹം.കഴിഞ്ഞ മാസം പ്രധാനമന്ത്രി ഗുരുവായൂര് ക്ഷേത്രംസന്ദര്ശിച്ചപ്പോള്എല്ലാ ഇടപാടുകള്ക്കും പണമടച്ചത്ഡിജിറ്റല്സംവിധാനം ഉപയോഗിച്ചായിരുന്നു. ഈ പ്രവൃത്തിയിലൂടെഇന്ത്യയില് ക്ഷേത്രത്തിനും, ആചാരത്തിനും, സാങ്കേതികവിദ്യയ്ക്കുംസഹവര്ത്തിത്വമാകാം എന്ന ആശയമാണ്അദ്ദേഹംമുന്നോട്ട്വച്ചതെന്ന്കേന്ദ്ര സഹമന്ത്രി ചൂണ്ടിക്കാട്ടി.
നേരിട്ടുള്ള ആനുകൂല്യകൈമാറ്റവുംആധാര് ബന്ധിതപണമിടപാടുംവഴിവേതനം നല്കുന്നതിലെകാലതാമസംഒഴിവാക്കാനും അഴിമതിയും, ചോര്ച്ചയുംതടയാനും കഴിഞ്ഞതായി ശ്രീ. അനുരാഗ്ഠാക്കൂര് പറഞ്ഞു. പശ്ചാത്ത്യലോകം പേപ്പര് കറന്സിയില് നിന്ന് പ്ലാസ്റ്റിക് കാര്ഡ് കറന്സിയിലേയ്ക്ക് മാറിയപ്പോള്ഇന്ത്യ പേപ്പര് കറന്സിയില് നിന്ന്ഡിജിറ്റല് കറന്സിയിലേയ്ക്ക് മറ്റേതൊരുരാജ്യത്തേക്കാളുംവേഗത്തിലാണ്മാറിയതെന്ന്അദ്ദേഹംചൂണ്ടിക്കാട്ടി.
ND MRD– 449
പ്രധാനമന്ത്രിയുടെ ഓഫീസ്
108 അടി ഉയരമുള്ള ഹനുമാൻ പ്രതിമ പ്രധാനമന്ത്രി ഏപ്രിൽ 16ന് മോർബിയിൽ അനാച്ഛാദനം ചെയ്യും
ഹനുമാൻ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ മോർബിയിൽ 108 അടി ഉയരമുള്ള ഹനുമാൻ ജിയുടെ പ്രതിമ 2022 ഏപ്രിൽ 16 ന് രാവിലെ 11 മണിക്ക് വീഡിയോ കോൺഫറൻസിംഗിലൂടെ അനാച്ഛാദനം ചെയ്യും.
ഹനുമാഞ്ജി ചാർധാം പദ്ധതിയുടെ ഭാഗമായി രാജ്യത്തുടനീളം നാല് ദിശകളിലായി സ്ഥാപിക്കുന്ന 4 പ്രതിമകളിൽ രണ്ടാമത്തേതാണ് ഈ പ്രതിമ. പടിഞ്ഞാറ് മോർബിയിലെ പരമപൂജ്യ ബാപ്പു കേശവാനന്ദ് ജിയുടെ ആശ്രമത്തിലാണ് ഇത് സ്ഥാപിച്ചിരിക്കുന്നത്.
ഈ പരമ്പരയിലെ ആദ്യ പ്രതിമ 2010-ൽ വടക്ക് ഷിംലയിൽ സ്ഥാപിച്ചു. തെക്ക് രാമേശ്വരത്ത് പ്രതിമയുടെ പണി ആരംഭിച്ചിട്ടുണ്ട്.
--ND--
(
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2022-നുള്ള നാമനിർദ്ദേശങ്ങൾ 2021 സെപ്റ്റംബർ 15 വരെ സമർപ്പിക്കാം
ന്യൂഡൽഹി, ജൂലൈ 14, 2021
2022-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പദ്മ പുരസ്കാരങ്ങൾക്കുള്ള  നാമനിർദ്ദേശങ്ങൾ/ശുപാർശകൾ ഓൺലൈനായി സമർപ്പിക്കാം . നാമനിർദ്ദേശം നൽകാനുള്ള അവസാന തീയതി 2021 സെപ്റ്റംബർ 15 ആണ്. പത്മ അവാർഡിനുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ പത്മ അവാർഡ് പോർട്ടൽ https://padmaawards.gov.in വഴി മാത്രമേ സ്വീകരിക്കുകയുള്ളൂ.
വിശിഷ്ട പ്രവർത്തനം’ അംഗീകരിക്കുന്നതിനോടൊപ്പം കല, സാഹിത്യം, വിദ്യാഭ്യാസം, കായികം , മെഡിസിൻ, സാമൂഹ്യ സേവനം , സയൻസ്, എഞ്ചിനീയറിംഗ്, പൊതു കാര്യങ്ങൾ , സിവിൽ സേവനം , വ്യാപാരം, വ്യവസായം തുടങ്ങിയ എല്ലാ മേഖലകളിലെയും വിഭാഗങ്ങളിലെയും വിശ്രേഷ്ഠവും അസാധാരണവുമായ നേട്ടങ്ങൾ/സേവനങ്ങൾ പരിഗണിച്ചും ആണ് ഈ പുരസ്കാരങ്ങൾ നൽകുന്നത്.
വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ അവാർഡിന് അർഹരാണ്. ഡോക്ടർമാരും ശാസ്ത്രജ്ഞരും ഒഴികെ പൊതുമേഖലാ സ്ഥാപനങ്ങളിൽ ജോലി ചെയ്യുന്നവർ ഉൾപ്പെടെയുള്ള സർക്കാർ ഉദ്യോഗസ്ഥർക്ക് പത്മ അവാർഡിന് അർഹതയില്ല.
പത്മ അവാർഡുകൾ “ജനകീയ പത്മ” ആക്കി മാറ്റാൻ സർക്കാർ പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം നാമനിർദ്ദേശം ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു.
സ്ത്രീകൾ , സമൂഹത്തിലെ ദുർബല വിഭാഗങ്ങൾ , പട്ടികജാതി-പട്ടികവർഗ വിഭാഗം, ദിവ്യാങ് വ്യക്തികൾ കൂടാതെ സമൂഹത്തിന് നിസ്വാർത്ഥ സേവനം ചെയ്യുന്നവർ എന്നീ വിഭാഗങ്ങളിൽ നിന്നും മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹതയുള്ള പ്രതിഭകളെ തിരിച്ചറിയാൻ സമഗ്രമായ ശ്രമങ്ങൾ നടത്തേണ്ടതുണ്ട്
മേൽപ്പറഞ്ഞ പത്മ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
IE/SKY
പ്രധാനമന്ത്രിയുടെ ഓഫീസ്
ഉസ്ബെക് തെരഞ്ഞെടുപ്പിലെ വിജയത്തിൽ പ്രസിഡന്റ് ഷവ്കത് മിർസിയോയെ പ്രധാനമന്ത്രി അഭിനന്ദിച്ചു
തെരഞ്ഞെടുപ്പിലെ വിജയത്തിൽ ഉസ്ബെക് പ്രസിഡന്റ് ഷവ്കത് മിർസിയോയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"തെരഞ്ഞെടുപ്പിലെ വിജയത്തിന് പ്രസിഡന്റ് ഷവ്കത് മിർസിയോവിന് ഹൃദയം നിറഞ്ഞ അഭിനന്ദനങ്ങൾ. താങ്കളുടെ രണ്ടാം വരവ് ഇന്ത്യ-ഉസ്ബെക്കിസ്ഥാൻ തന്ത്രപരമായ പങ്കാളിത്തം ശക്തമാകുമെന്ന് എനിക്ക് ഉറപ്പുണ്ട്. താങ്കൾക്കും ഉസ്ബെക്കിസ്ഥാനിലെ സൗഹൃദമുള്ള ജനങ്ങൾക്കും എന്റെ ആശംസകൾ."
വനിതാ, ശിശു വികസന മന്ത്രാലയം
മിഷൻ സക്ഷം അങ്കണവാടിയുടെയും പോഷൻ 2.0-ന്റെയും കീഴിൽ "പോഷൻ ഭി, പഠായി ഭി" പദ്ധതി ആരംഭിച്ചു
ന്യൂ ഡൽഹി: മെയ് 12, 2023
കേന്ദ്ര വനിതാ-ശിശു വികസന മന്ത്രി ശ്രീമതി സ്മൃതി സുബിൻ ഇറാനി "പോഷൻ ഭി, പഠായി ഭി" അതായത് "വിദ്യാഭ്യാസത്തോടൊപ്പം പോഷകാഹാരം" പദ്ധതിക്ക് 2023 മെയ് 10 ന് വിജ്ഞാൻ ഭവനിൽ സംഘടിപ്പിച്ച ദേശീയ പരിപാടിയിൽ തുടക്കം കുറിച്ചു. വനിതാ ശിശു വികസന സഹമന്ത്രി ശ്രീ മുഞ്ജ്പാറ മഹേന്ദ്രഭായി ചടങ്ങിൽ സന്നിഹിതാനായിരുന്നു.
ഏർലി ചൈൽഡ്ഹുഡ് കെയർ ആൻഡ് എഡ്യൂക്കേഷൻ  എന്ന പദ്ധതി ശക്തിപ്പെടുത്തുന്നത്തിന്റെ ഭാഗമായാണ് ചടങ്ങ് സംഘടിപ്പിച്ചത്. 800-ലധികം സംസ്ഥാന പ്രതിനിധികൾ, ഐസിഡിഎസ് പ്രവർത്തകർ, സിഡിപിഒമാർ, സൂപ്പർവൈസർമാർ, അങ്കണവാടി പ്രവർത്തകർ എന്നിവർ പങ്കെടുത്തു.
മുഖ്യപ്രഭാഷണം നടത്തിയ ശ്രീമതി സ്മൃതി ഇറാനി 6 വയസ്സിന് താഴെയുള്ള എല്ലാ കുട്ടികളുടെയും സമഗ്രവികസനം ഉറപ്പാക്കാനുള്ള സർക്കാരിന്റെ പ്രതിജ്ഞാബദ്ധത എടുത്തുപറഞ്ഞു. ദേശീയ വിദ്യാഭ്യാസ നയം 2020  പ്രകാരം തെരെഞ്ഞെടുത്ത പ്രധാന മേഖലകളായ ശാരീരിക/മോട്ടോർ വികാസം, അവബോധം/സാമൂഹിക/വൈകാരിക/ധാർമ്മിക/സാംസ്കാരിക/കലാപരമായ കഴിവുകൾ എന്നിവ വികസിപ്പിക്കുന്നതിൽ NEP ശ്രദ്ധ കേന്ദ്രീകരിക്കുന്നു.
ദേശീയ വിദ്യാഭ്യാസ നയം  2020 ന്റെയും മന്ത്രാലയം സ്ഥാപിച്ച ECCE നിയുക്ത സംഘത്തിന്റെയും ശുപാർശകൾ അനുസരിച്ചാണ് "പോഷൻ ഭി, പഠായി ഭി"സംരംഭത്തിന് കീഴിൽ ആശയവിനിമയത്തിനും ആദ്യകാല ഭാഷയിലും സാക്ഷരതയിലും സംഖ്യയിലും ഊന്നൽ നൽകുന്നത്. സംസ്ഥാന സർക്കാരുകളുമായും വിദഗ്ധരുമായും ഏറ്റവും പ്രധാനമായി രക്ഷിതാക്കളുമായും സമൂഹവുമായും നടത്തിയ സമഗ്രമായ കൂടിയാലോചനകളുടെ ഫലമാണ് നിയുക്ത സംഘത്തിന്റെ ശുപാർശകൾ.
പുതിയ അധ്യാപന സാമഗ്രികളെക്കുറിച്ചും  രീതിശാസ്ത്രത്തെക്കുറിച്ചും സംസാരിക്കവേ, 10,000-ത്തിലധികം സമൂഹങ്ങളിലായി 1.5 ദശലക്ഷം രക്ഷിതാക്കളിൽ ഒരു ലക്ഷം പ്രവർത്തനങ്ങളിലൂടെ ECCE സാമഗ്രിയും ദൃശ്യശ്രവ്യ സാമഗ്രിയും പരീക്ഷിച്ചതായി കേന്ദ്രമന്ത്രി അറിയിച്ചു.
നാഷണൽ ഇൻസ്റ്റിറ്റ്യൂട്ട് ഫോർ പബ്ലിക് കോപ്പറേഷൻ ആൻഡ് ചൈൽഡ് ഡെവലപ്പ്മെൻറ്റിൻറ്റെ  നേതൃത്വത്തിൽ കളികളിലൂടെയുള്ള അദ്ധ്യാപനശാസ്ത്രത്തെപറ്റിയുള്ള മൂന്ന് ദിവസത്തെ പ്രത്യേക ഇസിസിഇ പരിശീലനത്തിലൂടെ 1.3 ദശലക്ഷത്തിലധികം അങ്കണവാടി ജീവനക്കാർക്ക് അധിക പിന്തുണയും "പോഷൻ ഭി, പഠായി ഭി" പ്രകാരം പ്രഖ്യാപിച്ചു.
(Visitor Counter : 67
മന്ത്രിസഭ
1988 ലെ ബിനാമി സ്വത്ത് കൈമാറ്റ തടയല് നിയമം പ്രകാരം അഡ്ജ്യൂഡിക്കേറ്റിംഗ് അതോറിറ്റിയേയും അപ്പലേറ്റ് ട്രിബ്യൂണലും നിയമിക്കുന്നതിന് മന്ത്രിസഭയുടെ അനുമതി
1988ലെ ബിനാമി സ്വത്ത് കൈമാറ്റ തടയല് നിയമം  പ്രകാരം തീര്പ്പാക്കല് അതോറിറ്റിയേയും അപ്പലേറ്റ് ട്രിബ്യൂണലും നിയമിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
പ്രധാന സവിശേഷതകള് :
1. പി.ബി.പി.ടി നിയമപ്രകാരം അപ്പലേറ്റ് ട്രിബ്യൂണലില് മൂന്ന് അഡീഷണല് ബഞ്ചുകളോടൊപ്പം ഒരു തീര്പ്പാക്കല് അതോറിറ്റി യും നിയമിക്കും.
2) അഡ്ജ്യൂഡിക്കേറ്റിംഗ് അതോറിറ്റിക്കും അഡ്ജ്യൂഡിക്കേറ്റിംഗ് അതോറിറ്റിയുടെയും അപ്പലേറ്റ് ട്രിബ്യൂണലിന്റേയും ബഞ്ചുകള്ക്ക് ആദായനികുതിവകുപ്പ്/ പ്രത്യക്ഷ നികുതിബോര്ഡ് എന്നിവിടങ്ങളില് തുല്യറാങ്കിലുള്ള ഉദ്യോഗസ്ഥരെ പുനര്വിന്യസിച്ച് വേണ്ട ഉദ്യോഗസ്ഥരെ ലഭ്യമാക്കും.
3) രാജ്യതലസ്ഥാന മേഖലയായ ഡല്ഹിയിലായിരിക്കും അഡ്ജ്യൂഡിക്കേറ്റിംഗ് അതോറിറ്റിയുടെയും അപ്പലേറ്റ് ട്രിബ്യൂണലിന്റേയും ആസ്ഥാനം. അഡ്ജ്യൂഡിക്കേറ്റിംഗ് അതോറിറ്റിയുടെ ബഞ്ചുകള് കൊല്ക്കത്ത, മുംബൈ, ചെന്നൈ എന്നിവിടങ്ങളിലായിരിക്കും ചേരുക. ഇപ്പോള് നിര്ദ്ദേശിക്കപ്പെട്ടിട്ടുള്ള അഡ്ജ്യൂഡിക്കേറ്റിംഗ് അതോറിറ്റിയുടെ ചെയര്പേഴ്സണുമായി കൂടിക്കാഴ്ച നടത്തിയശേഷം ഇക്കാര്യത്തില് ആവശ്യമായ വിജ്ഞാപനം പുറപ്പെടുവിക്കും.
ഗുണഫലങ്ങള്:
അഡ്ജ്യൂഡിക്കേറ്റിംഗ് അതോറിറ്റിയിലേക്ക് റഫര് ചെയ്തിട്ടുള്ള അപ്പീലുകള് വേഗത്തില് തീര്പ്പാക്കുന്നതിന് ഈ തീരുമാനം സഹായകരമാകും. അതോടൊപ്പം അഡ്ജ്യൂഡിക്കേറ്റിംഗ് അതോറിറ്റിയുടെ ഉത്തരവുകള്ക്കെതിരെ അപ്പലേറ്റ് ട്രിബ്യൂണലില് നല്കിയിട്ടുള്ള അപ്പീലുകളും വേഗത്തില് തീര്പ്പാക്കാന് ഈ തീരുമാനം മൂലം സാധിക്കും.
അഡ്ജ്യൂഡിക്കേറ്റിംഗ് അതോറിറ്റിയുടെ നിയമനത്തിലൂടെ ആദ്യഘട്ടമായി പി.ബി.പി.ടി നിയമത്തിലെ ഭരണപരമായ അവലോകനം നടക്കും. പി.ബി.പി.ടി നിയമപ്രകാരം അഡ്ജ്യൂഡിക്കേറ്റിംഗ് അതോറിറ്റി പുറപ്പെടുവിക്കുന്ന ഉത്തരവുകള്ക്ക് ഒരു അപ്പീല് സംവിധാനമാണ് നിര്ദ്ദിഷ്ട അപ്പലേറ്റ് ട്രിബ്യൂണല് ലഭ്യമാക്കുന്നത്.
(Visitor Counter : 129
പ്രധാനമന്ത്രിയുടെ ഓഫീസ്
ലോക്സഭാഗം ശ്രീ ബല്ലി ദുര്ഗ പ്രസാദ്റാവുവിന്റെ നിര്യാണത്തില് പ്രധാനമന്ത്രി അനുശോചിച്ചു
ലോക്സഭാ എംപി ശ്രീ ബല്ലി ദുര്ഗ പ്രസാദ് റാവുവിന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
''ലോക്സഭാ എംപി ശ്രീ. ബല്ലി ദുര്ഗ പ്രസാദ് റാവുവിന്റെ നിര്യാണത്തില് ദുഃഖിക്കുന്നു. പരിചയസമ്പന്നനായ നേതാവായിരുന്നു അദ്ദേഹം. ആന്ധ്രയുടെ പുരോഗതിക്കായി അദ്ദേഹം ഫലപ്രദമായ സംഭാവനകളേകി. ദുഃഖകരമായ ഈ മണിക്കൂറില് എന്റെ ചിന്തകള് അദ്ദേഹത്തിന്റെ കുടുംബത്തോടും പ്രിയപ്പെട്ടവരോടുമൊപ്പമാണ്. ഓം ശാന്തി.''- പ്രധാനമന്ത്രി പറഞ്ഞു.
പ്രത്യേക സേവനങ്ങളും ഫീച്ചറുകളും
സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയിൽ വാക്ക് ഇന് ഇന്റര്വ്യൂ
കൊച്ചി: സെപ്റ്റംബർ 16 , 2022
(കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയില് യങ് പ്രൊഫഷണൽ തസ്തികയിലെ രണ്ട് താത്കാലിക ഒഴിവുകളിലേക്ക് കരാര് അടിസ്ഥാനത്തില് നിയമനത്തിനായിവാക്ക്-ഇന്-ഇന്റര്വ്യൂ നടത്തുന്നു. 2022 സെപ്റ്റംബർ 23 ന് രാവിലെ 10 മണിയ്ക്ക് ആണ് ഇന്റര്വ്യൂ .ഒരു വർഷമാണ് നിയമന കാലാവധി. ശമ്പളം 35,000 രൂപ. കൂടുതല് വിവരങ്ങള് ഇന്സ്റ്റിറ്റ്യൂട്ടിന്റെ www.cift.res.in എന്ന വെബ്സൈറ്റില് ലഭ്യമാണ്.
പ്രധാനമന്ത്രിയുടെ ഓഫീസ്
ലോകനായക് ജയപ്രകാശ് നാരായണന് ൽ പ്രധാനമന്ത്രി ആദരാഞ്ജലികൾ അർപ്പിച്ചു
ലോകനായക് ജയപ്രകാശ് നാരായണന്റെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"ലോക്നായക് ജെ.പി.ക്ക് അദ്ദേഹത്തിന്റെ ജന്മവാർഷികത്തിൽ ആദരാഞ്ജലികൾ. ഇന്ത്യയ്ക്ക് അദ്ദേഹം നൽകിയ സംഭാവനകൾ സമാനതകളില്ലാത്തതാണ്. രാഷ്ട്രനിർമ്മാണത്തിനായി സ്വയം സമർപ്പിക്കാൻ ലക്ഷക്കണക്കിന് ആളുകളെ അദ്ദേഹം പ്രചോദിപ്പിച്ചു. ജനാധിപത്യ ആശയങ്ങളുടെ ദീപ വാഹകനായി അദ്ദേഹം എന്നും ഓർമ്മിക്കപ്പെടും."
--ND--
Tributes to Loknayak JP on his birth anniversary. His contribution to India is unparalleled. He inspired lakhs of people to devote themselves to nation building. He will always be remembered as a torchbearer of democratic ideals. pic.twitter.com/0XMLCv7Ceo
— Narendra Modi  October 11, 2022
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ നവ്റോസ് ആശംസ
നവ്റോസ് വേളയില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു.
'നവ്റോസ് ആശംസകള് !വരും വര്ഷം സന്തോഷവും, സമൃദ്ധിയും നിറഞ്ഞതാകട്ടെയെന്ന് ഞാന് പ്രര്ത്ഥിക്കുന്നു.
എല്ലാവരും ആരോഗ്യമുള്ളവരായിരിക്കട്ടെ, അവരുടെ അഭിലാഷങ്ങള് നിറവേറുകയും ചെയ്യട്ടെ' പ്രധാനമന്ത്രി പറഞ്ഞു.
MRD
(Visitor Counter : 52
പ്രധാനമന്ത്രിയുടെ ഓഫീസ്
അബണ്ടൻസ് ഇൻ മില്ലറ്റ്സ്" എന്ന ഗാനത്തിൽ, സർഗ്ഗാത്മകത ഭക്ഷ്യസുരക്ഷയ്ക്കും വിശപ്പ് ഇല്ലാതാക്കുന്നതിനുമുള്ള ഒരു പ്രധാന ഉദ്ദേശ്യവുമായി ലയിച്ചിരിക്കുന്നു : പ്രധാനമന്ത്രി
ശ്രീ അന്ന അല്ലെങ്കിൽ ചെറുധാന്യങ്ങളിൽ ആരോഗ്യത്തിന്റെയും ക്ഷേമത്തിന്റെയും സമൃദ്ധി ഉണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
ഗ്രാമി അവാർഡ് ജേതാവായ ഇന്ത്യൻ-അമേരിക്കൻ ഗായിക ഫാലു, യുഎൻ 2023 നെ അന്താരാഷ്ട്ര ചെറുധാന്യ വർഷമായി പ്രഖ്യാപിക്കാനുള്ള പ്രധാനമന്ത്രിയുടെ മുൻകൈയിൽ നിന്ന് പ്രചോദനം ഉൾക്കൊണ്ട് ഗാനം പുറത്തിറക്കി. ചെറുധാന്യങ്ങളെ പ്രോത്സാഹിപ്പിക്കുന്നതിനും കർഷകരെ അത് വളർത്തുന്നതിനും ലോകത്തെ പട്ടിണി ഇല്ലാതാക്കുന്നതിനും ഒരു ഗാനം എഴുതാൻ പ്രധാനമന്ത്രിയുമായി സഹകരിച്ച തിനെക്കുറിച്ച് അവർ ട്വീറ്റ് ചെയ്തു.
മറുപടിയായി പ്രധാനമന്ത്രി ഇപ്രകാരം ട്വീറ്റ് ചെയ്തു:
"മികച്ച പരിശ്രമം ഫലു ! ശ്രീ അന്ന അല്ലെങ്കിൽ ചെറുധാന്യങ്ങളിൽ ആരോഗ്യത്തിന്റെയും ക്ഷേമത്തിന്റെയും സമൃദ്ധിയുണ്ട്. ഈ ഗാനത്തിലൂടെ സർഗ്ഗാത്മകത ഭക്ഷ്യസുരക്ഷയുടെയും വിശപ്പകറ്റുന്നതിനുമുള്ള ഒരു പ്രധാന കാരണവുമായി ലയിച്ചു."
ND
(
പ്രധാനമന്ത്രിയുടെ ഓഫീസ്
ജമ്മുകാശ്മീരിലെ ബസ്സ് അപകടത്തിലുണ്ടായജീവഹാനിയില് പ്രധാനമന്ത്രി അനുശോചിച്ചു
ജമ്മുകാശ്മീരിലെകിഷ്ത്വാര്ജില്ലയിലെ ബസ്സ് അപകടത്തെ തുടര്ന്നുണ്ടായജീവഹാനിയില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
('ജമ്മുകാശ്മീരിലെ കിഷ്ത്വാറില്ഉണ്ടായ അപകടംഹൃദയഭേദകമാണ്. ജീവന് വെടിഞ്ഞവര്ക്കായിവിലപിക്കുകയും സന്തപ്തകുടുംബങ്ങളെ അനുശോചനം അറിയിക്കുകയുംചെയ്യുന്നു. പരിക്കേറ്റവര് എത്രയുംവേഗംസുഖം പ്രാപിക്കട്ടെ', പ്രധാനമന്ത്രി പറഞ്ഞു.
കിഷ്ത്വാറിലെമലയിടുക്കിലുണ്ടായ ബസ് അപകടത്തില്മുപ്പതിലേറെ പേരാണ്കൊല്ലപ്പെട്ടത്.
ND MRD– 359